Anlægsbevilling til modernisering af [adresse], 2. etape 
Sagsfremstilling 
29.                 Anlægsbevilling til modernisering af [adresse], 2. etape - Åbent 
  
  
SAGENS INDHOLD 
Børn og Skole søger om, at Byrådet godkender projektforslag og anlægsbevilling for tilbygning til [adresse] og 
samtidig frigiver rådighedsbeløb på 12,632 mio. kr. i 2015. Byggeprogramudvalget har i samarbejde med 
Mette Svendsen udarbejdet vedhæftede projektforslag.  
  
Byrådet besluttede i budget 2014-17 og 2015-18 den anden af to etaper i en udbygning og modernisering af 
Hadbjerg Skole. Anden etapes samlede anlægsøkonomi er estimeret til 13,332 mio. kr. 
  
I det vedtagne budget 2015-18 har Byrådet forhåndsprioriteret en udvidelse af anlægsforslaget på 1,450 mio. kr. til 
opførelse af yderligere 100 m² udover det, der var forudsat ved vedtagelsen af budget 2014-17. Heraf finansieres 
0,7 mio. kr. af uforbrugte anlægsmidler i 2014 vedrørende Folkeskolereformen. De ekstra arealer skal anvendes til 
klasselokale og grupperum, da en del af skolens areal anvendes til medarbejderarbejdspladser, hvilket ikke indgik i 
det oprindelige anlægsforslag. 
  
Projektet vil fjerne pavilloner ved skolen, og nedrive den gamle skoles hovedbygning. Til erstatning for pavilloner og 
undervisningslokaler i hovedbygningen opføres en tilbygning med klasselokaler, specialklasselokaler, grupperum, 
medierum, garderobe- og fællesfaciliteter, depot mm. Specialklasselokalerne er fysisk placeret i umiddelbar 
nærhed af parallelklasser på samme årgang. Det har været vigtigt for Hadbjerg Skole, at specialklasserne er en 
integreret del af skolen med mulighed for at være i samværssituationer med jævnaldrende skolekammerater. 
Specialklasserne har en fleksibel indretning, så der kan tages hensyn til den enkelte elevs behov.  
  
Tilbygningen opføres i henhold til energikravene ved BR2015 med fokus på et højt kvalitetsniveau og et 
rengøringsvenligt materialevalg. Tilbygningen vil udvendigt fremstå med facader beklædt med en mørk teglsten, der 
dels signalerer, at det er en ny tilbygning, og dels skaber sammenhæng til HØST-hallen, der fremstår i et gråt og sort 
udtryk. 
  
Herudover genopretter og tilsår man de grønne arealer efter fjernelse af pavillonerne og den gamle skole. 
  
Før den samlede modernisering var Hadbjerg Skoles samlede areal på 4.801 m². Efter at projektet er gennemført 
og pavillonerne fjernet, vil Hadbjerg Skoles samlede areal være på 4.490 m². [adresse] vil med projektet have 
 
Byråd 
24. februar 2015 
Sagsnr. 710-2014-
24283 
Dok.nr. 710-2015-
45610 
Sagsbehandler 
DPABS 
  
Tidl. politisk behandling 
BY, 08.10.13, pkt. 147, BY, 24.06.14, pkt. 131 
Forventet sagsgang 
TM-U, BS-U, ØK, BY 
Lovgrundlag 
  
en fysisk kapacitet, der modsvarer elevtallet. 
  
Byggeriet er planlagt gennemført i 2015. Eleverne vil blive undervist i pavilloner og den gamle skole, indtil 
nybyggeriet er klar til undervisning primo 2016. 
  
VURDERING 
Med det foreslåede byggeri vil Hadbjerg Skole fremstå som en moderne skole, der understøtter fremtidens 
udfordringer, og i videst muligt omfang giver eleverne de bedst tænkelige fysiske rammer for læring og pædagogik. 
Samtidig giver byggeriet et godt og sundt indeklima for både elever og lærere.  
  
Med de nye lokaler, grupperum og medierum vil der være skabt rum til både fordybelse, gruppearbejde og 
aktiviteter, hvor eleverne på tværs af klasser og årgange kan modtage vejledning i forbindelse med store opgaver, 
undervisning samt forskellige temaer, bevægelse mm.  
  
Brugerne har et ønske om, at gårdhaven, der ligger umiddelbart op til det nye medierum, optimeres med ny 
indretning, så der skabes kontakt mellem ude- og inde-området. Denne sammenhæng vil skabe rum, der 
understøtter intentionerne i folkeskolereformen om blandt andet mere bevægelse i undervisningen. [adresse] 
anlægsøkonomi indeholder ikke ny indretning af gårdhaven, men kun jordarbejder og belægninger.  
  
ØKONOMI 
Anlægget er estimeret til 13,332 mio. kr. og heraf har Byrådet i 2014 frigivet 0,7 mio. kr. til projektet. De resterende 
12,632 mio. kr. kan finansieres af rådighedsbeløb, der er afsat i budget 2014 og 2015 samt af uforbrugte 
anlægsmidler i 2014 vedrørende Folkeskolereformen. 
  
Projektets samlede anlægsøkonomi er opgjort på aktiviteter i nedenstående tabel 1 og projektets finansiering 
fremgår af tabel 2.  
  
Tabel 1 – [adresse], tilbygning, anlægsøkonomi 
*Anlægsrammen adskiller sig fra ovennævnte poster på grund af prisfremskrivning. 
  
Tabel 2 - Finansiering 
  
Efter licitation kan der opstå behov for kvalificering og justering af hovedaktiviteterne indenfor for den samlede 
anlægsramme.  
  
Der er fra 2016 budgetteret med et årligt nettobeløb til afledte driftsudgifter på 20.000 kr. 
  
INDDRAGELSE 
Projektet er drøftet med: 
Hovedaktivitet 
Budget kr. 
Håndværkerudgifter 
11.871.000 
Rådgivningsydelser 
1.071.000 
Bygherreomkostninger inkl. løst inventar, 
alarmering, byggetilladelse, landmåler mm  
444.000 
Anlægsramme i 2015-priser 
13.332.000* 
Tidligere frigivet rådighedsbeløb (24.06.14) 
700.000 
Restrådighedsbeløb 2014 
300.000 
Rådighedsbeløb 2015 
11.632.000 
Uforbrugte anlægsmidler i 2014 vedrørende 
Folkeskolereformen. 
700.000 
I alt 
13.332.000 
· MED-udvalg 
· Skolebestyrelse 
· Arbejdsmiljørepræsentant 
· Repræsentanter fra skolens nuværende overbygningselever 
· Repræsentanter fra skolens lærergruppe  
· Speciallærergruppen.  
  
Drøftelserne er udmøntet i tanker og ønsker til et kommende byggeri. Byggeprogramudvalget har imødekommet og 
indarbejdet ønsker, hvor dette er muligt, og er i overensstemmelser med projektets rammer.  
  
Projektet er præsenteret for Handicaprådet, der har haft mulighed for at kommentere det planlagte byggeri. 
Handicaprådet tager i sit høringssvar forslaget til efterretning. 
  
INDSTILLING 
Direktøren for Børn og Skole indstiller til Byrådet: 
  
1. At Byrådet godkender projektforslaget for tilbygning til [adresse].  
2. At Byrådet godkender en anlægsbevilling til byggeriet på 12,632 mio. kr.  
3. At Byrådet finansierer anlægget af det afsatte rådighedsbeløb i 2015 på 11,632 mio. kr.,  restrådighedsbeløbet 
på 0,3 mio. kr. til ”Hadbjerg skole, 2. etape” og 0,7 mio. kr. af uforbrugte anlægsmidler i 2014 vedrørende 
Folkeskolereformen. 
4. At Byrådet frigiver det budgetterede beløb til afledt drift på 20.000 kr. i 2016 og efterfølgende år. 
  
BESLUTNING 
  
Teknik- og Miljøudvalget, 5. februar 2015: 
Fraværende: Ingen 
  
Indstilles godkendt. 
  
Børne- og Skoleudvalget, 5. februar 2015: 
Fraværende: Ingen 
  
Indstilles godkendt. 
  
Økonomiudvalget, 18. februar 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Ingen 
  
Godkendt. 
Projektforslagsmappe inkl. forslag gårdhave, 
29.9.2014 
710-2014-221584 
